- 9. Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN 21:2017 'Mokykla, vykdanti bendrojo ugdymo programas. Bendrieji sveikatos saugos reikalavimai', patvirtintoje Lietuvos respublikos sveikatos apsaugos ministro 2011 m. rugpjūčio 10 d. įsakymu Nr. V - 773 'Dėl Lietuvos higienos normos HN 21:2017. 'Mokykla, vykdanti bendrojo ugdymo programas. Bendrieji sveikatos saugos reikalavimai' (toliau - higienos norma), ugdymo procesas yra koreguojamas. Esant 30 laipsnių karščiui ugdymo procesas lauke neorganizuojamas. Yra sudaromos sąlygos ugdymą organizuoti kitose aplinkose. Sudaromas atskiras ugdomosios veiklos tvarkaraštis, pamokos trumpinamos (LR Švietimo ir mokslo ministro 2019 m. rugpjūčio 28 d. įsakymai Nr. V-957, V-958).

###### ANTRASIS SKIRSNIS MOKYKLOS UGDYMOPLANAS. RENGIMAS IR ĮGYVENDINIMAS

10. Mokyklos direktoriaus 2022 m. birželio 28 d įsakymu Nr. V1 -65 paskirta darbo grupė rengia Juknaičių pagrindinės mokyklos pradinio ir pagrindinio ugdymo programų ugdymo planą 2022 -2023 mokslo metams (toliau - Ugdymo planas).

- 11. Ugdymo planas parengtas vieneriems 2022-2023 mokslo metams.
- 12. Mokykla, pritaikydama ir įgyvendindama ugdymo turinį vadovaujasi Pradinio, pagrindinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V - 1309 'Dėl Pradinio, pagrindinio ir vidurinio ugdymo programų aprašo patvirtinimo', Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK - 2433 'Dėl Pradinio ir pagrindinio ugdymo bendrųjų programų patvirtinimo' , Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V - 1308 'Dėl Geros mokyklos koncepcijos patvirtinimo', Pagrindinio ugdymo pasiekimų patikrinimo, organizavimo ir vykdymo tvarka, steigėjo - Šilutės rajono savivaldybės priimtais dokumentais, mokyklos tikslais, mokyklos veiklos kokybės įsivertinimo duomenimis, mokinių pasiekimų ir pažangos vertinimo ugdymo procese informacija, NMPP testų pasiekimų rezultatais bei ugdymo(si) poreikiais.

13. Mokyklos Ugdymo planą tvirtina mokyklos direktorius iki 2022 m. rugsėjo 1 d. (Direktoriaus 2022-08- 31 įsakymas Nr.V1 -72).

- 14. Ugdymo programos įgyvendinamos pagal dalykų mokymuisi skiriamų maksimalų pamokų skaičių klasei, pamokas mokinio ugdymo poreikiams tenkinti, ugdymo turiniui integruoti ir diferencijuoti.

15. Rengiant Ugdymo planą susitarta (Mokytojų t. 2022 -08- 31 posėdžio Nr.S1 -6nutarimas): 15.1. dėl mokymosi pasiekimų gerinimo ir mokymosi pagalbos teikimo: 15.1.1.mokymosi pagalba teikiama skiriant trumpalaikes lietuvių kalbos, anglų, matematikos, socialinių, gamtos mokslų konsultacijas 5 - 10 klasių mokiniams pagal mokymosi pagalbos poreikį. Konsultacijos skiriamos iš mokymosi pagalbai ir ugdymo poreikiams tenkinti valandų. 15.1.2. Po stebėtų pamokų sutarta, kad 30% mokytojų turi tobulinti darbą su specialiųjų ugdymosi poreikių turinčiais mokiniais. Užduotis intensyviau diferencijuoti ir individualizuoti ne tik specialiųjų ugdymosi poreikių turintiems, bet ir gabiems mokiniams. 15.1.3. Pastebėta, kad ugdymo procese nepakankamai taikomi inovatyvūs mokymo būdai ir naudojami skaitmeniniai įrankiai. Susitarta, kad kiekvienas mokytojas per mokslo metus savo dalyko pamokose panaudos ne mažiau 2 skaitmeninių įrankių ir išklausys 2 ir daugiau mokymų apie naujus inovatyvius ugdymo metodus.